Exqrch/javanese-Komodo-pixelgpt huggingface dataset:
Sérgio Vieira de Mello Sérgio Vieira de Mello (#ALIH) inggih punika diplomat PBB asal Brasil ingkang kerja wonten ing PBB dangunipun langkung saking 34 taun
Piyambakipun séda wonten ing Pengeboman Hotèl Canal sesarengan kaliyan anggota staf sanèsipun, wonten ing tanggal 19 Agustus 2003 siyang
Putra satunggaling diplomat, Vieira de Mello miyos wonten ing Rio de Janeiro lan kagabung kaliyan PBB taun 1969 nalika sinau babagan filsafat lan humaniora wonten ing Universitas Sorbonne, Paris
Piyambakipun pikantuk kalih gelar dhoktor saking Sorbonne (1985)
Piyambakipun fasih migunakaken basa Inggris, Spanyol, Italia, Prancis, lan basa Arab (pirembagan), kejawi basa ibunipun, Portugis
Piyambakipun wiwit makarya wonten ing PBB minangka pejabat United Nations High Commissioner for Refugees (UNHCR) wonten ing kutha Jenewa nalika taun 1969
Piyambakipun makarya kaliyan para pengungsi wonten ing Bangladesh sadangunipun 'kamardikanipun' rikala taun 1971 lan wonten ing Siprus sasampuipun serangan Turki taun 1974
Piyambakipun nelasaken 3 taun wonten ing operasi UNHCR wonten ing Mozambik sadanguning perang sadhèrèk nyusul kamardikanipun saking Portugal rikala taun 1975, lan 3 taun malih wonten ing Peru
Vieira de Mello ugi njabat minangka Duta Khusus kanggé UNHCR wonten ing Kamboja, dados wakil ingkang angka 1 lan namung satunggalipun PBB ingkang micara kaliyan Khmer Merah
Piyambakipun dados panasihat pulitik senior saking Angkatan Sementara PBB wonten ing Libanon antawis taun 1981 lan 1983
Wonten ing taun 1990-an piyambakipun kagayut wonten ing pangresikan pertambangan lemah wonten ing Kamboja, lajeng wonten ing Yugoslavia
Sasampunipun kerja wonten ing babagan prakawis pengungsi wonten ing Afrika tengah, piyambakipun dipunangkat minangka asisten UNHCR taun 1996 lan piyambakipun dados Wakil Sekretaris Jenderal kanggé Koordinator Urusan Kemanusiaan lan Pertolongan Darurat PBB 2 taun candhakipun
Piyambakipun nyepeng kalungguhan punika kanthi sesarengan kaliyan kalungguhan sanès rikala wulan Januari 2001
Piyambakipun minangka Duta Khusus PBB wonten ing Kosovo sasampuning kendali Serbia pungkasan saking bekas provinsi Yugoslavia taun 1999
Vieira de Mello mbiyantu wonten ing isu tiyang-tiyang prau wonten ing Hong Kong
sadrènègipun dados Komisaris Tinggi PBB kanggé HAM rikala taun 2002, piyambakipun minangka Administrator Transisi PBB wonten ing wewengkon Timor Timur wiwit Dhésèmber 1999 dumugi Mèi 2002, mandu bekas koloni Portugis punika ingkang badhé mardika piyambak saking Indonésia
Piyambakipun ugi wakil mirunggan wonten ing Kosovo kanggé masa awa 2 wulan lan koordinator operasi kamanungsa wonten ing markas PBB
Wonten ing wulan Mèi 2003 Vieira de Mello dipunangkat minangka Wakil Khusus Sekjen PBB wonten ing Irak, pengangkatan ingkang wiwitan dipunmaksudaken namung 4 wulan
Piyambakipun makarya wonten ing kalungguhan punika nalika séda wonten ing pengeboman Hotèl Canal
Wonten ing sapérangan lingkungan piyambakipun dipunsebutaken minangka kandidat Sekretaris Jenderal PBB
Vieira de Mello nilaraken garwa kaliyan 2 putra
Piyambakipun dipunsarekaken wonten ing Cimetière des Rois wonten ing Jenewa, Switserlan
Nalika April 2004, Sérgio Vieira de Mello dipunanugerahi 'Penghargaan Nagarawan Taun Punika' déning EastWest Institute kanthi anumerta, "think-tank" Transatlantik ingkang ngatur Konferensi Keamanan taunan wonten ing Brussels .
Luiz Inácio Lula da Silva Luiz Inácio Lula da Silva (dipunlafalaken IPA: [lu'iz i'nasiu 'lulɐ dɐ 'silvɐ]; #ALIH kanthi nama Luiz Inácio da Silva ; populer lan dipunkenal kanthi nama Lula) iku politisi, mantan narapidana lan Présidhèn Brasil kaping 39
Lula miyos wonten ing pérangan wewengkon Pernambuco (Brasil) lan kapilih kanggé kalungguhan présidhèn tanggal 27 Oktober 2002 kanthi 61% swara wonten ing putaran kaping kalih ingkang dipunwontenaken antawising kalih kandidat ingkang ngemapalaken swanten ingkang kathah piyambak wonten ing putaran kaping 1
Lula wiwit njabat tanggal 1 Januari 2003
Pulitikipun kanthi cara tradhisional sayap kiwa, nanging wiwit bpiyambakipun dados présidhèn kiwa Brazil ingkang angka 1 wiwit João Goulart pulitikipun langkung dhateng tengah
Piyambakipun kapilih sesarengan kaliyan wakil presidenipun, José Alencar, saking Parté Liberal ingang tengen-tengah
Lula miyos wonten ing dhistrik Caetés saking kutha Garanhuns wonten ing praja Pernambuco, Brasil, wonten ing sadengahing kulawarga wong tani miskin lan tuna aksara
Tanggal miyosipun kacathet 6 Oktober 1945, nanging piyambakipun langkung remen migunakaken tanggal ingkang dipunemut déning ingkang ibu minangka tanggal miyosipun, inggih punika tanggal 27 Oktober
Wonten ing Brasil asring kadadosan kisruh pencathetan tanggal miyos wonten ing provinsi-provinsi padésan
Langsung sasampuning miyosipun Lula, ingkang rama pindhah dhateng kutha pasisir Guarujá (wonten ing praja São Paulo
Ibunipun Lula lan 8 putranipun kagabung kaliyan ingkang rama ing taun 1952, nglampahi lelampahan antawising 13 dinten ing sawijining truk bak kabikak
Éwadéné kaanan gesangipun langkung saé katimbang wonten ing Pernambuco, gesangipun taksih awrat sanget
Lula boten kathah pikantuk pendidikan formal
Piyambakipun mandheg sasampuning kelas 4 SD
Pagesangan profesionalipun kawiwitan wonten ing umur 12 taun minangka satunggaling tukang semir sepatu, sadéan kacang, lan tepung tapioka
Piyambakipun ugi naté dados pedagang kliling
Wonten ing umur 14 taun piyambkipun pikantik pedamelan resminipun ingkang kapisanan ing sawijining pabrik baja
Pungkasanipun Lula sinau lan pikantuk ijazah penyetaraan SMA
Wonten ing taun 1956, kulawarganipun pindhah dhateng ing kutha São Paulo, ingkang nawakaken kasempatan ingkang langkung ageng
Lula, ibunipun, lan 7 sadhérékipun gesang wonten ing sawijining kamar ingkang sempit, wonten ing sawijining bar
Wonten ing yuswa 19 taun, piyambakipun kicalan sawijining drijinipun wonten ing sawijining kacilakan kerja, déné piyambakipun migunakaken sawijining mesin pengempa wonten ing sawijining pabrik onderdil mobil
Sakitar wekdal punika piyambakipun wiwit kagayut wonten ing kagiyatan-kagiyatan serikat buruh lan ndhudhuki kalungguhan-kalungguhan wigati wonten ing organisasi punika
Pamaréntahan diktatur sayap tengen Brasil "menekan keras" kagiyatan-kagiyatan serikat buruh lan akibatipun, pandangan-pandangan Lula samsaya geser dhateng sayap kiwa
Wonten ing taun 1966 piyambakipun palakrama kaliyan Maria de Lourdes, ingkang séda sesarengan kaliyan putra kakungipun nalika saweg ndarbeni
Wonten ing taun 1974 piyambakipun palakrama kaliyan Marisa, lan dipunparingi 3 putra kakung sadaya
Wonten ing taun 1978 piyambakipun dipunangkat minangka présidhèn Serikat Buruh Baja saking São Bernardo do Campo lan Diadema, pusat indhustri praktis saking sadaya fasilitas manufaktor mobil Brasil (kados Ford, Volkswagen, Mercedes-Benz lan sanès-sanèsipun) lan wonten ing antawising kutha-kutha ingkang paling majeng industrinipun ing saindhenging nagari
Nanging saderengipun, Lula sampun ngisi manéka kalungguhan wonten ing serikat buruh ingkang sami, lan wonten ing keduduakn punika piyambakipun tindak dhateng Amérikah Sarékat wiwitan taun 1970-an, pas wonten ing tengah-tengahing pamaréntahan diktatur militèr Brasil, saperlu ngrawuhi sawijining kursus kualifikasi wonten ing pengelolaan serikat buruh, ingkang dipunsponsori déning AFL-CIO lan ICFTU-ORIT organisasi regional kanggé sadaya bawana Amérika saking International Confederation of Free Trade Unions ingkang
Confederation of Free Trade Unions ingkang anti kuminis
Infomrasi punika kapanggihaken wonten ing entri "Lula" wonteh ing "Dicionario Historico e Biográfico Brasileiro" ingkang patut dipunkajengaken, sawijining buku "Apa-Siapa" ingkang jangkep sanget babagan pulitik Brasil pasca-1930 ingkang dipunterbitaken lan dipunmutakhiraken déning Fundação Getúlio Vargas
Habash al-Hasib al-Marwazi Ahmad ibn 'Abdallah Habash Hasib Marwazi (ingkang miyos wonten ing Samarra, Irak sasampunipun taun 869) inggih punika satunggaling astronom ingkang nliti bab astronomi ing tengahing abad Islam, satunggaling geografer lan ilmuwan matematika ing tengahing abad Islam saking Merv wonten ing Khorasan
Piyambakipun inggih ngrembaka sanget wonten ing Baghdad lan séda ing "centenarian" sasampunipun taun 869
Piyambakipun inggih makarya wonten ing pamarentahanipun khalifah Abbasiyah, al Ma'mun lan al Mu'tasim
Al Marwazi inggih damel observasi saking taun 825 - 835 lan ngasilaken tigang tabel astronomi
Tabèl ingkang sapisan inggih punika kanthi tata cara Hindhu, tabèl ingkang kaping kalih inggih dipunsebat "tested table" (tabel uji coba), ingkang minangka tabèl ingkang paling wigati, ingkang tabèl punika inggih identik kados table "Ma'munic" utawi tabel Arab lan bok bilih punika asiling padamelan anggénipun ngempalaken saking karyanipun astronom al Ma'mun
Déné tabèl ingkang kaping tiga inggih punika dipunsebat tabèl "the Shah", ingkang minangka tabèl ingkang paling alit
"Apropos" saking gerhana srengéngé ing taun 829, ilmuwan Habash maringi kita tuladha ingkang sepisanan kanggé nemtokaken wekdal lan dhuwuripun srengéngé, ingkang punika satunggaling metode ingkang dipunadhopsi déning astronom Muslim
Wonten ing taun 830, piyambakipun kados sampun nepangaken pamanggih bab "wewayangan", umbra ("versa"), ingkang meh sami kaliyan fungsi trigonometri, "tangent" wonten ing petangan trigonometri kita, lan piyambakipun ugi ngrantam satunggaling tabel wewayangan ingkang tabel punika ketingalipun inggih tanel ingkang paling sepisnan wonten saking jinisipun
Piyambakipun ugi nepangaken fungsi trigonometri "cotangent", lan damel tabel sepisanan kanggé fungsi trigonometri punika
Al Hasib ngawontenaken kathah variasi observasi wonten ing babagan astronomi ing tengahing jaman Islam wonten ing observatorium Shammisiyyah wonten ing Baghdad lan medalaken ugi kathah aji bab géografi lan astronomi
Piyambakipun ngrantam asiling panalitenipun wonten ing buku kanthi irah- irahan "The Book of Bodies and Distances", lan tuladha awosing bukunipun inggih kados ing ngandhap punika:
Abū Sahl al-Qūhī Abū Sahl Wayjan ibn Rustam al-Qūhī (al-Kūhī; Pèrsi: ‎‎ "Abusahl Bijan-e Koohi") inggih punika satunggaling tiyang Pèrsi ingkang ugi kalebet ilmuwan Islam ing babagan matematika, ilmuan science (fisika) Islam lan ugi minangka asronom Islam
Piyambakipun inggih asalipun saking Kuh (utawu Quh), satunggaling laladan ing Tabaristan, Amol, lan ngrembaka wonten ing Baghdad, Irak ing abad kaping sedasa
Piyambakipun dipunpitados minangka salah satunggal saking ahli geometri Muslim ingkang paling hebat, ingkang kebukti kanthi sampun kathahipun karya- karyanipun ing babagan matematika lan astronomi ingkang sampun dipunserat déning piyambakipun
Al Quhi inggih punika minangka pandheganipun saking para astronom ingkang makarya wonten ing taun 988 Masehi wonten ing observatorium ingkang dipunyasa déning Buwayhid Sharaf al Dawla ing Baghdad
Piyambakipun ugi nyerat satunggaling risalah ngengingi bab astrolabe ingkang wosipun inggih minangka dalan kanggé ngrampungaken kathah masalah angka ingkang angèl wonten ing masalah geometri
Wonten ing babagan matematika, piyambakipun langkung fokus wonten ing kahlian bab Archimedes lan prakawis ing bab Apollonian, inggih punika salah satunggaling prakawis ingkang dipuntujokaken wonten ing arah "persamaan" ingkang langkung inggil tinimbang 'persamaan kuadrat"
Piyambakipun ugi saged ngrampungaken sapérangan prakawis saking sedayanipun lan ngrembag bab kaanan solvabilitas
Tuladhanipun inggih punika piyambakipun saged ngrampungaken prakawis "inscribing segi lima" ingkang biyasa ingkang saged dados babagan persegi saéngga saged ngasilaken persamaan drajat kaping sekawan
Al Quhi ugi nyerat satunggalin risalah ing bab kompas ingkang sampurna, satunggaling kompas ingkang gadhah satunggal suku kanthi gadhah dawa ingkang variasi ingkang gadhah kemungkinan kanggé narik irisanipun bangun kerucut: garis jejeg, bunderan, elip, parabola, lan hiperbola
Dados punika kados ngetilaken bilih wonten kemungkinan bilih Al Quhi ingkang manggihaken piranti- piranti punika
Kados Aristoteles, Al Quhi ugi paring pamanggih bilih awrating badan saking tubuh punika manéka warna saking jarakipun saking punjering bumi
Gegayutanipun ing antawisipun al Quhi lan Abu Ishaq al Sabi, satunggaling pegawe nagari tinggi ingkang ugi remen nliti ing babagan matematika sampun dipunawetaken.
Hallyu Hallyu utawi Korean Wave (#ALIH, Indonésia: "Gelombang Koréa") punika istilah kanggé nyebaripun budaya pop Koréa kanthi global ing nagara-nagara sanès ing donya
Padatanipun Hallyu damel kathah tiyang ing nagara-nagara mau supados nyinaoni babagan Basa Koréa lan kabudayan Koréa
Keremenan marang budaya pop Koréa kawiwitan ing Republik Rakyat Cina lan Asia Tenggara nalika pungkasan taun 1990-an
Istilah "Hanliu" (韓流, Basa Koréa:한류;Hallyu) dipun"adopsi" déning médhia Cina bibar album musik pop Koréa, HOT, dipunrilis ing Cina
Serial drama TV Koréa wiiwt dipunputer ing Cina lan nyebar ing nagara-nagara sanès kados Hongkong, Vietnam, Thailand, Indonesia, Filipina, Jepang, Amérikah Sarékat, Amérika Latin lan Timur Tengah
Sapunika, Hallyu ugi narok kawigatosan marang produk Koréa Kidul, kados masakan Koréa, piranti elektronik, musik lan filem
Kawontenan punika ugi damel promosi Basa Koréa lan budaya Koréa dhateng nagara-nagara sanès
Pamaréntahan Koréa piyambak sarujuk lan gadhah peran anggènipun nyebaraken Hallyu
"Drama Koréa" punika ingkang dados "penyebab" saking kawiwitanipun Hallyu ing manéka nagara
Warga Koréa Kidul remen mirsani drama lan filem ugi mirengaken musik
Perusahaan TV Koréa medalaken béaya ingkang ageng kanggé damel produksi drama lan sapérangan punika pikantuk kasuksesan, dipun"ekspor" dhateng jaban rangkah
Drama TV ingkang damel Hallyu punika ing antawisipun "Winter Sonata", "Dae Jang Geum", "Stairway to Heaven", "Beautiful Days" lan "Hotelier"
Kawontenan punika dados médhia kanggé miyaraken Basa Koréa lan budaya Koréa
Alur caritanipun ingkang kuwat, genré ingkang gadhah variasi, lan akting para juru main ingkang saé
Kajawi punika carita ingkang trep kaliyan budaya masarakat Asia babagan katresnan, pangorbanan, lan pagesangan ingkang kagambar ing drama Koréa punika boten tebih saking konsèp pagesangan ingkang wonten ing masarakat Asia
"Film Koréa" sareng kaliyan drama TV lan musik pop punika kalebet produk utama Hallyu ingkang dipunremeni boten ing sajeroning nagari kemawon nanging ugi dumugi nagara sanès
Wiwitanipun filem Hongkong ingkang "mendominasi" biyoskup ing Asia, nanging saduginipun Hallyu lajeng wiwit kesaingan déning filem Koréa
Film produksi Koréa Kidul dipuntepangi amargi alur caritanipun ingkang kuwat lan genré ingkang variatif saéngga saged narik kawigatosan pamirsa.
Pelé Edison Arantes do Nascimento utawi ingkang asring dipuntepungi kanthi nama Pelé (#ALIH) inggih punika minangka legenda bal-balan donya ingkang asalipun saking Brasil
Sadanguning karieripun minangka juru main, Pelé kasil mbekta Brasil dados Juara Donya Bal-balan kaping 3, inggih punika nalika taun 1958 ing Swèdhen, taun 1962 ing Chili, lan taun 1970 ing Meksiko
Berkat kasuksesanipun mau, Brasil gadhah hak saking Piala Jules Rimet
Pelé pikantuk jejuluk "O Rei" utawi "Sang Raja"
Piyambakipun miyos wonten ing Três Corações, Minas Gerais, Brasil
Pelé ingkang miyos ing Três Corações inggih punika putra juru main bal-balan ingkang main wonten ing Fluminense, Dodinho kaliyan Dona Celeste Arantes
Wiwitanipun dipunjeluk kanthi nama "Dico" nanging lajeng dipunjeluk minangka Pelé déning kanca-kancanipun ngrujuk wonten ing nama kiper Vasco da Gama ingkang minangka idolanipun, Bilé
Pelé gesang wonten ing kemiskinan wonten ing Sao Paulo
Piyambakipun pados arta tambahan minangka pelayan ing kedai teh sakitaripun
Piyambakipun lajeng kagabung kaliyan klub lokal Bauru wiwit taun 1952 nanging Pelé boten kiyat mundhut septu bal
Piyambakipun lajeng main kanthi nalikaken koran bekas wonten ing samparanipun minangka sepatu, lan buah jeruk minangka balipun
Wonten ing taun 1956, Pelé ndhèrèk seleksi juru main bal-balan saking klub Santos, sawijining klub alit wonten ing njawi Sao Paulo
Pemandu bakat ingkang mirsani lajeng ngendika dhateng Présidhèn klub bilih laré 15 taun ingkang nama Pelé bakal dados juru main paling apik donya
Pelé lajeng miwiti debutipun wonten ing Santos tanggal 7 September 1957 damel 1 gol wonten ing kamenangan 7-1 nglawan Corinthians wonten ing tetandhingan eksebisi
Nalika liga dipunwiwiti, Pelé sampun pikantuk papan utama wonten ing tim senior Santos
Wonten ing akir mangsa kompetisi Pelé medal minangka top scorer liga nalika umur 16 taun
Namung wonten ing wekdal ingkang singkat, Pelé lajeng dipundangu saperlu kagabung wonten ing skuat tim nasional Brasil
Sasampuning penampilanipun wonten ing Piala Dunia 1962, tim raksasa eropa kados Real Madrid, Manchester United lan Juventus wiwit ngincer piyambakipun
Nanging bab punika dipuncegah déning pamaréntah Brasil kanthi ngendika bilih Pelé minangka baegyan saking harta karun nagara lan boten dipunkeparengaken main bal-balan wonten ing njawi Brasil.
Abu-Mahmud Khojandi Abu Mahmud Hamid ibn Khidr Khojandi (ingkang ugi dipunmangertosi minangka Abu Mahmood Khojandi, Alkhujandi utawi al-Khujandi, lan ing basa Pèrsi dipunsebat: , ingkang miyos ing taun 940 nan lan séda ing taun 1000 nan) inggih punika satunggaling astronom Islam saking Pèrsin lan ilmuwan matematika ingkang gesang ing pungkasaning abad kaping 10 lan ugi mbiyantu kanggé yasa satunggaling observatorium, caket kaliyan kitha Ray,
satunggaling observatorium, caket kaliyan kitha Ray, Iran (ingkang sapunika caket kaliyan kitha Tehran) wonten ing Iran
Al Khujandi inggih miyos wonten ing kitha Khujand; lan wonten ugi dipunyasa patung prunggu astrom wonten ing satunggaling taman ing jaman modhèren Khujand, ingkang sapunika minangka péranganing kitha Tajikistan
Sapérangan fakta ngengingi gesangipun Khujandi ingkang dipunmangertosi dhateng saking pengalaman nyeratipun kados saking komentator ingkang dipundamel déning Nassereddin Tusi
Saking panyaruwenipun Tusi punika nedahaken sanget bilih Khujandi inggih punika salah satunggaling pandhega ing suku Mongol wonten ing laladan pamarèntahanipun Khudzhand
Wonten ing astronomi Islam, Khujandi inggih makarya wonten ing sak ngandhaping pamarèntahanipun khalifah Buwayhid Amirs wonten ing observatorium caket kaliyan Ray, Iran, wondene ing papan punika piyambakipun inggih dipunmangertosi kanggé damel konstruksi yasan mural sextant astronomi ingkang ageng sepisanan ing taun 994 Masehi, ingkang ancasipun inggih kanggé nemtokaken miringipun sumbu Bumi ("kemiringan saking ekliptika") kanggé posisi ingkang inggil
Piyambakipun inggih nemtokaken miringipun sumbu bumi dados 23°32'19" ing taun 994 Masehi
Piyambakipun nyatet asiling pengukuranipun déning para astronom saderengipun sampun manggihaken titik sumbu miringipun ingkang langkung inggil inggih punika saking tiyang India: 24°; Ptolemy 23° 51' lan kanthi makaten kapanggih bilih titik miringipun aksial punika boten konstan nanging sajatosipun titik miringipun sapunika inggih sampun mandhap
Ukuranipun sumbu kemiringanipun inggih namung udakawis 2 menit ingkang langkung alit, ingkang bok bilih punika dipunjalari amargi piranti ingkang dipun-ginakaken kanggé ngamati objekipun ingkang béda
Wonten ing matematika Islam, piyambakipun ngandharaken kasus mirunggan saking "Teorema kaping pungkasan Fermat" kanggé n = 3, nanging bukti pacobanipun bab teorema punika inggih klentu
Hukum sinus kasus # Spherical (hukum bola sinus) bok bilih ugi sampun kapanggih déning Khujandi, nanging boten mesti punapa piyambakipun inggih ingkang manggihaken ingkang sapisan, utawi punapa Abu Nasr Mansur, Abul Wafa utawi Nasir al-Din al-Tusi ingkang manggihaken teorema punika ingkang manggihaken langkung rumiyin.
Aqua (banyu mineral) Aqua yaiku mèrek "air minum dalam kemasan" (AMDK) kang diprodhuksi déning PT Aqua Golden Mississippi ing Indonesia wiwit taun 1973
Saliyané ing Indonesia, Aqua uga didol ing Singapura
Aqua yaiku merek AMDK kang payu banget ing Indonesia lan dadi salah sijiné mèrek AMDK kang paling misuwur ing Indonesia, saéngga kaya dadi mèrek gènèrik kanggo AMDK
Saiki ana 14 pabrik kang mroduksi Aqua mawa béda kang duwé (10 pabrik duwéne PT Tirta Investama, 3 Pabrik duwéne PT Aqua Golden Mississippi, lan pabrik ing Brastagi, Sumatera Utara duwéne PT Tirta Sibayakindo)
Wiwit taun 1998, Aqua wis duwé prusahaan "multinasional" ing babagan panganan lan ombenan saka Perancis, Grup Danone, asil saka gabunge PT Aqua Golden Mississippi karo Danone
Aqua Group diadegaké déning Tirto Utomo, wong asli Wonosobo kang nggawe usaha AMDK sawisé metu saka Pertamina.
Hidrokarbon aromatik Sawijining hidrokarbon aromatik utawa arena (sok-sok uga diarani hidrokarbon aril) ya iku hidrokarbon kanthi roncèn tunggal lan utawa roncèn gandha ing antarané atom-atom karboné
Konfigurasi 6 atom karbon ing senyawa aromatik ditepungi kanthi cincin benzena
Hidrokarbon aromatik bisa wujud "monosiklik" utawa "pulisiklik"
Sawetara senyawa aromatik kang dudu turunan benzena diarani heteroarena, senyawa-senyawa iki nututi Aturan Hückel
Ing senyawa-senyawa iki, paling ora ana atom karbon siji kang digantèkaké déning atom liyané, kaya ta oksigèn, nitrogen, utawa wlirang
Salah sawijiné tuladha ya iku furan, sawijining senyawa heterosiklin cincin kang nduwèni limang anggota, salah sawijiné oksigèn
Tuladha liyané ya iku piridina, sawijining senyawa heterosiklik cincin kanthi enem anggota, salah sawijiné ya iku nitrogen
Senyawa aromatik pulisiklik uga ditepungi kanthi aran senyawa aromatik polinuklir utawa cincin kapadhu
Ciri senyawa aromatik pulisiklik ya iku anané cincin-cincin aromatik kang nggunakaké atom-atom karbon tartamtu kanthi bebarengan, utawa loro utawa luwih cincin benzena kang didadèkaké siji
Hidrokarbon aromatik pulisiklik lan akèh saka turunané padatan nduwèni wangun padhet
Arena wujud réaktan ing akèh reaksi organik
Ing substitusi aromatik, 1 substituen ing cincin arena ya iku substitusi aromatik elektrofilik (reagen aktifé elektrofil) lan substitusi aromatik nukleofilik (reagené nukleofil)
Ing substitusi aromatik radikal-nukleofilik, reagen aktifé wujud radikal
Salah sawiji tuladhané ya iku nitrasi saka asem salisilat:: Réaksi panggandhèngan
Ing réaksi penggandhèngan, logam bakal ngatalisasi panggandhèngan ing antarané 2 fragmèn radikal formal
Kasil kang padatan éntuk saka réaksi panggandhèngan ya iku pambentukan reroncèn karbon-karbon anyar, kaya ta alkilarena, vinil arena, biraril, roncèn karbon-nitrogen (anilina) utawa roncèn karbon-oksigèn anyar
Tuladhané ya iku arilasi saka perfluorobenzena:
Idriss Déby Letjen Idriss Déby (miyos wonten ing Fada taun 1952 - 2021) inggih punika Présidhèn Chad lan pimpinan Gerakan Penyelamatan Patriotik
Déby asalsaking kelompok ètnis Zaghawa, mliginipun saking klan Bidyate
Piyambakipun nambahaken "Itno" wontenh ing nama kulawarganipun rikala Januari 2006
Déby minangka putra saking penggembala
Sasampuning namataken sekolahipun, Déby nglajengaken dhateng Sekolah Perwira wonten ing N'Djamena
Saking mrika piyambakipun dipunkintun dhateng Perancis, saperlu ndhèrèk gladhèn,lajeng wangsul malih wonten nagaranipun taun 1976 kanthi ijazah juru anggegana profésional
Dumugi taun 1979, piyambakipun tetep setya dhateng militèr lan Présidhèn Félix Malloum
Nanging nalika taun punika pamaréntah pusat asor, Déby masrahaken nasibipun dhateng Hissène Habré, salah satunggaling jawara utama Chad
Setunggal taun sasampuning Habré dados Présidhèn taun 1982, minangka ganjaran saking kasetyanipun, Déby dipunangkat minangka panglima tertinggi angkatan dharat
Piyambakipun dados nonjol nalika taun 1984 kasil ngasoraken kekiyatan pro Libya wonten ing Chad wétan
Wonten ing taun 1985 Habré nyingkiraken piyambakipun saking jabatanlan ngirimDéby dhateng Paris saperlu sinau wonten ing École de Guerre
Nalika wangsul,piyambakipun dipunangklat minangka penasihat militèr utama kepresidenan
Taun 1987 piyambakipun ngadhepi wadyabala-wadyabala Libya wonten ing lapangan, kanthi migunakaken manéka taktik ingkang njalari kakisruhan saha asor ingkang ageng ing pihak mungsuh
Taun 1989 kadadosan crah antawisipun Habré lan Déby babagan samsaya minggahipun kakuwasan Pasukan Pengawal Présidhèn
Habré nuduh Déby nyamektakaken kudeta
Bab punika njalari Déby mlajar dhateng Libya lajeng dhateng Sudan lan wonten ing mrika mbentuk sawijining Gerakan Penyelamatan Patriotik, sawijining kelompok pambrontak ingkang dipundukung déning Libya lan Sudan, lan wiwit nindakaken operasi nglawan Habré rikala Oktober 1989